                                  K Ú P N A    Z M L U V A      4/2018
v zmysle ust. §  588 a nasl. Zákona č. 40/1964 Zb. Občianskeho zákonníka 


Zmluvné strany:

Predávajúci: 

1. Jozef Jančík
narodený:

 7.1.1970
            rodné číslo: 
             7001079360
trvale bytom:

 053 22   Danišovce 102 
2. Marta Jančíková
      narodený:

 17.1.1952
             rodné číslo: 
              525117/151
            trvale bytom:

 053 22  Odorín 22
3. Ladislav Vašák
      narodený:

 23.3.1973
             rodné číslo: 
              7303239427
            trvale bytom:

 05321 Matejovce nad Hornádom 63 
 (ďalej jednotlivo Predávajúci podľa poradového čísla)

(ďalej spolu aj ako „Predávajúci 1. až. 3 “)
a
Kupujúci:

Názov:

Obec Odorín
Zastúpený: 

Ing. Mária Goduľová, starostka obce

Sídlo:

053 22 Odorín 266

IČO:

00329428
DIČ: 

2020717809

Bankové spojenie:

VUB, a.s.

Číslo účtu:

SK66 0200 0000 0000 2722 5592 

Kontakt:

053/ 4461954, 4422681

           

       (ďalej ako „Kupujúci“)

                           

    (Predávajúci a Kupujúci  spolu ďalej aj ako „zmluvné strany“) 
uzatvárajú túto Kúpnu zmluvu (ďalej len ako „Zmluva“)
Článok I. 
Úvodné ustanovenia – účel prevodu vlastníckeho práva
1. Kupujúci má záujem na kúpe nehnuteľností špecifikovaných v článku II. tejto Zmluvy za účelom vyporiadania vlastníckych vzťahov pod cestnou komunikáciou umiestnenou v intraviláne obce Odorín.

2. Za účelom rozdelenia nehnuteľností bol vyhotovený Geometrický plán č. 7/2016 zo dňa 8.2.2016, vypracovaný Michalom Holováčom, GEOKAN s.r.o., Markušovská cesta 1, Spišská Nová Ves, dňa 8.2.2016 autorizačne overený Ing. Pavlom Šponiarom, dňa 15.2.2016 úradne overený úradom Spišská Nová Ves – katastrálny odbor pod č. 70/16 Ing. Danielou Gállovou (ďalej len „geometrický plán“), ktorým došlo odčlenením a zlúčením k zmenám na pozemku EKN číslo: 72382/26, druh pozemku: ostatné plochy, o výmere 3541 m2, okres Spišská Nová Ves, obec: Odorín, k. ú. Odorín, vedená Okresným úradom Spišská Nová Ves – katastrálny odbor na liste vlastníctva č. 1074 a k vytvoreniu nových pozemkov. 

Článok II. 

Predmet zmluvy

1. Predávajúci 1. až 3 sú podielovými spoluvlastníkmi pozemku parcely registra KN-C číslo: 568/17, druh pozemku: trvalý trávny porast, o výmere 128 m2, okres Spišská Nová Ves, obec: Odorín, k. ú. Odorín, vedený Okresným úradom Spišská Nová Ves, katastrálny odbor, na liste vlastníctva č. 426, a to:
a) Predávajúci 1 o veľkosti spoluvlastníckeho podielu 2/4 k celku
b) Predávajúci 2 o veľkosti spoluvlastníckeho podielu 1/4 k celku

c) Predávajúci 3 o veľkosti spoluvlastníckeho podielu 1/4 k celku
2. Predávajúci 1. až 3. touto Zmluvou prevádzajú vo vyššie uvedených podieloch na Kupujúceho a Kupujúci kupuje do výlučného vlastníctva  pozemok novovytvorenej parcely registra KN-C číslo: 568/30, druh pozemku: trvalý trávny porast, o výmere 128 m2, okres Spišská Nová Ves, obec: Odorín, k. ú. Odorín, vedený Okresným úradom Spišská Nová Ves, katastrálny odbor, na liste vlastníctva  č. 426 (ďalej len ako ,,Predmet kúpy“). 
Článok III.

Cena  a platobné podmienky
Kúpna cena bola účastníkmi Zmluvy dohodnutá za Predmet kúpy vo výške 10,- € za 1 m2 spolu 1.280,- € (slovom: jedentisícdvestoosemdesiat eur). Kúpna cena bude Predávajúcim 1. až 3.  jednotlivo uhradená v hotovosti pri podpise tejto Zmluvy.

Z celkovej kúpnej ceny prináleží Predávajúcim 1. až 3.  v poradí uvedenom v záhlaví Zmluvy:

1.  vo výške 

    640,00 €
2.  vo výške 

    320,00 €

3.  vo výške 

    320,00 €

1. Kúpna cena podľa odseku 1 sa zvýši o náklady súvisiace s overením podpisov  Predávajúcich 1. až 3.  na tejto Zmluve, t.j. o čiastku 14,00 € (slovom: štrnasť eur), ktorú Predávajúci 1. až 3.  uhradia Kupujúcemu jednotlivo v hotovosti pri podpise tejto Zmluvy.

Článok IV.

Technický stav, pohľadávky a práva dotknutých osôb

1. Predávajúci čestne prehlasujú, že im nie sú známe žiadne závady, na ktoré by mali osobitne Kupujúceho upozorniť. Zároveň Predávajúci prehlasujú, že na Predmete kúpy neviaznu žiadne ťarchy, vecné bremená, záväzky, príp. iné zabezpečovacie práva tretích osôb, ktoré by obmedzovali  vlastnícke právo. Taktiež, že neboli uplatnené žiadne nároky podľa osobitných právnych predpisov, že jeho vlastníctvo k Predmetu kúpy nie je nijako ovplyvnené žiadnou dohodou s treťou stranou.
2. Predávajúci čestne prehlasujú, že Predmet kúpy je spôsobilý na riadne užívanie za účelom jeho podstaty. Kupujúci týmto čestne prehlasuje, že je mu stav Predmetu kúpy dobre známy oboznámením sa obhliadkou na mieste samom a v tomto stave ho v zmysle dohody obsiahnutej v tejto Zmluve kupuje.
3. Predávajúci čestne prehlasujú, že si neuplatnili zákonné predkupné právo k Predmetu kúpy a spoločne majú záujem na prevode Predmetu kúpy výlučne na Kupujúceho.
Článok V.

Odovzdanie nehnuteľnosti

1. Predávajúci odovzdajú Kupujúcemu Predmet kúpy do 7 dní odo dňa právoplatného rozhodnutia okresného úradu – katastrálny odbor o povolení vkladu, tak ako stojí a leží.

2. Predávajúci sú povinní najneskôr do doby uvedenej v bode  1. tohto článku umožniť užívanie Predmetu kúpy v plnom rozsahu.
Článok VI.
Nadobudnutie vlastníckeho práva
1. Kupujúci nadobudne vlastnícke právo k Predmetu kúpy dňom právoplatnosti rozhodnutia príslušnej správy katastra o povolení vkladu vlastníckeho práva k Predmetu kúpy do katastra nehnuteľností.

2. Zmluvné strany sa dohodli, že návrh na konanie o vklade vlastníckeho práva k Predmetu kúpy v prospech Kupujúceho predloží Kupujúci v deň uhradenia celej kúpnej ceny podľa tejto Zmluvy. K návrhu na vklad budú priložené dve vyhotovenia tejto Zmluvy, na ktorej budú podpisy zmluvných strán. Správny poplatok súvisiaci s prevodom vlastníckeho práva v katastri nehnuteľností uhradí Kupujúci.
3. Zmluvné strany zhodne vyhlasujú, že do dňa právoplatnosti rozhodnutia o povolení vkladu vlastníckeho práva Kupujúceho do katastra nehnuteľností, sú účastníci tejto Zmluvy v plnom rozsahu viazaní v tejto Zmluve prejavenou vôľou  a svojimi podpismi na tejto Zmluve.
4. V prípade, ak príslušný katastrálny odbor preruší konanie o návrhu na vklad vlastníckeho práva do katastra nehnuteľností podľa tejto Zmluvy v prospech Kupujúceho, zmluvné strany sú povinné poskytovať si vzájomne súčinnosť a odstrániť nedostatky tejto Zmluvy a návrhu na vklad vlastníckeho práva do katastra nehnuteľností, prípadne jeho príloh.

5. V prípade, ak príslušný katastrálny odbor rozhodne o zamietnutí alebo o zastavení konania o návrhu na vklad vlastníckeho práva do katastra nehnuteľností podľa tejto zmluvy v prospech Kupujúceho, zmluvné strany sú povinné podpísať znova kúpnu zmluvu s rovnakými podmienkami ako v tejto Zmluve. Predávajúci podpisom Zmluvy splnomocňujú Kupujúceho v prípade potreby na predloženie písomného dodatku k Zmluve alebo vykonanie opravnej doložky k Zmluve na účely katastrálneho konania.
Článok VII.
Doložka o zverejnení zmluvy

1.
Túto Zmluvu v zmysle § 5a zákona  č. 211/2000  Z. z. o slobodnom prístupe k informáciám a o zmene a doplnení niektorých zákonov v platnom znení Kupujúci zverejní na webovom sídle obce, s čím Predávajúci bez výhrad súhlasia.

2.
Táto Zmluva nadobúda účinnosť dňom nasledujúcim po dni jej zverejnenia (s odkazom na  ust. § 47a  ods. 1 Občianskeho zákonníka).

3.
Kupujúci môže vydať každému účastníkovi Zmluvy na požiadanie potvrdenie o zverejnení tejto Zmluvy.

Článok VIII.
Záverečné ustanovenia
1. Zmluva nadobúda platnosť dňom podpisu zmluvných strán a účinnosť dňom uverejnenia na webovom sídle Kupujúceho.
2. Meniť a dopĺňať túto Zmluvu je možné len formou písomných dodatkov riadne podpísaných oboma zmluvnými stranami.
3. Zmluva sa vyhotovuje v siedmich vyhotoveniach, z toho dve vyhotovenia bude tvoriť prílohu k návrhu na vklad vlastníckeho práva Kupujúceho do katastra nehnuteľností, jeden rovnopis pre Predávajúceho 1. až. 3 , dva rovnopisy pre Kupujúceho. Vyhotovenia Zmluvy s overenými podpismi sú určené pre katastrálne konanie a pre Kupujúceho. 
4. Prílohou tejto Zmluvy je Uznesenie č. 203/2018 z  riadneho zasadnutia Obecného zastupiteľstva v Odoríne zo dňa 10.10.2018 na základe ktorého, Kupujúci schválil nadobudnutie Predmetu kúpy do svojho vlastníctva.
5. Zmluvné strany prehlasujú, že ako účastníci tejto Zmluvy sú oprávnení s predmetom Zmluvy nakladať a ich zmluvná voľnosť nie je obmedzená. Právny úkon je urobený v predpísanej forme. Zmluva bola spísaná podľa ich skutočnej vôle a na základe pravdivých údajov. Zmluva bola nimi prečítaná, jej obsahu porozumeli a na znak súhlasu ju vlastnoručne podpísali. Účastníci tejto Zmluvy súčasne prehlasujú, že táto Zmluva nebola uzatvorená v tiesni, ani za iných nápadne nevýhodných podmienok, že je pre nich vzájomne výhodná a že pri podpisovaní tejto Zmluvy nebol na nich vyvíjaný nátlak v žiadnej forme.
V Odoríne,  dňa 6.11.2018
Podpis: 


Predávajúci č. 1.                               Jozef Jančík                                              
Predávajúci č. 2.                               Marta Jančíková
Predávajúci č. 3.                               Ladislav Vašák 
Kupujúci:

........................................................

         Ing. Mária Goduľová

                  starostka

               Obec Odorín

Prílohy:  podľa textu zmluvy 


